section_heading: S Moonfog Records (1995. – 2004.)
paragraph_text: Sastav 2003. godine objavljuje album Hate Them. Iako ovaj i njihov sljedeći album sadržavaju elektroničke uvode, ostaju vjerni Darkthroneovom ranom black metal stilu. Sardonic Wrath je bio objavljen 2004. godine. Taj je album zadnji album skupine s diskografskom kućom Moonfog Productions te njihov posljednji snimljen u isključivo black metal stilu. Album je bio nominiran za norvešku nagradu Alarm Awards; međutim, nominacija albuma povučena je na Darkthroneov zahtjev. Njihovi sljedeći albumi prikazivat će jaki utjecaj crust punka.